NB Uitgewers | Nuwe Alles-In-Een Graad R Prenteboek 13: Die bang padda
Prenteboek 13: Die bang padda
Die klein prenteboekie word hand-aan-hand saam met die Grootboeke gebruik. Die teks word eers deeglik in die Grootboek met die leerders gelees en die voorgestelde aktiwiteite word gedoen. Daarna word die boek in die leeshoekie uitgesit. Die leerders ken nou die inhoud en kan vanselfsprekend die aktiwiteite op hul eie in die klein prentboekies aanpak.
Dié prenteboek maak ruim van prente gebruik, maar stel die leerders tog bekend aan 'n verskeidenheid tekstipes en is spesiaal ontwikkel om 'n groot verskeidenheid visuele vaardighede en gedrukte tekskenmerke op informele wyse aan die leerders bekend te stel. Die moeilikheidsgraad van die boeke neem toe van die eerste maklike herhalende teks in Prenteboek 1 tot in Prenteboek 20 waar 'n beroep gedoen word op die leerder se toenemende visuele geletterheid en taalbegrip.
Hierdie boek sluit aan by die tema "Bewaar ons wonderlike wêreld" in die Leerderboek en Onderwysersgids en word saam met Grootboek 13 "Die bang padda" gebruik.